gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl pt es es gl gl gl gl gl gl gl gl de en sv fr de de gl gl gl gl pt gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Dezaseis persoas detidas en Cangas nas protestas contra as obras do porto deportivo
Domingo, 02 de outubro de 2022
Entre outros, a concelleira Maruchi Álvarez e os voceiros do Foro Social Tiago Pérez e Antonio San Gabriel.
Redacción / EP - 17:45 20/07/2009
Tags: Cangas Foro Social Massó Salgueirón
Veciños diante dos camións durante unha mobilización anterior / Imaxe: Foro Social
A costa canguesa viviu este luns un novo episodio da loita veciñal contra o avance das obras a pé do peirao do Salgueirón que, malia non contar con licenza municipal, seguen en marcha desde hai días. Como cada xornada, un grupo de persoas acudiu a primeira hora da mañá, coincidindo coa chegada dos operarios, para protestar pola obra. Ante a chegada dun camión que trataba de introducir unha máquina escavadora no lugar, membros do Foro Social de Cangas trataron de evitarlle o paso poñendo un vehículo no medio.  Posteriormente achegouse máis xente e producíronse momentos de tensión coa intervención dos antidisturbios da Garda Civil.
Até oito vehículos policiais, incluíndo varios antidisturbios, achegáronse até o lugar para protexer o desenvolvemento das obras. Malia que entre os presentes, o propio concelleiro de Urbanismo cangués, Mariano Abalo, tratou de mediar fronte ás forzas policiais, subliñando a inexistencia de licenza e por tanto a ilegalidade dos traballos no lugar, as forzas de seguridade actuaron "con violencia", segundo denuncian desde o Foro. Finalmente, foron arrestadas até dezaseis persoas, entre outras a propia concelleira canguesa de Persoal, Maruchi Álvarez (ACE). Segundo puido saber Vieiros, cando menos un ferido permanecía esta tarde nun centro hospitalario vigués. Desde o Foro Social e en conversa con Vieiros, denuncian "a actitude de BNG e PSOE" fronte a esta situación, criticando que permanezan de costas ás reivindicacións veciñais e non colaboren na paralización dunha obra "ilegal".
Actualización a primeira hora:
Tiago Pérez, veciño de Cangas e coñecido activista do Foro Social de Cangas que protesta contra ás obras do porto deportivo de Massó, foi detido na mañá deste luns por efectivos da Garda Civil, ao negarse a retirar o seu vehículo da entrada da obra.
Segundo confirmaron a Europa Press algunhas testemuñas e membros dos colectivos contrarios a esas instalacións, axentes do instituto armado están a protexer a entrada de maquinaria pesada ao lugar onde se están a desenvolver os traballos, que eles consideran "ilegais". Sobre as 9 horas a Garda Civil instou a Tiago Pérez a que retirase o seu vehículo, estacionado xunto ao valado de entrada das obras, para permitir o acceso dun camión cun guindastre, algo ao que o mozo se negou, porque "non había ningún sinal de prohibido aparcar".
As testemuñas aseguraron que os axentes levaron detido a Tiago Pérez, que tamén foi arrestado o pasado 13 de xullo no mesmo lugar por un suposto delito de coaccións, "sen mediar palabra, porque xa ían a por el". "Foi unha detención arbitraria", comentaron os activistas contrarios ao porto deportivo de Massó, indicando que manterán as súas protestas fronte ás obras, como fan dende hai meses.
Pérez Esquivel fala contra o esbandalle no Salgueirón
Medio cento de veciños frean outra vez os traballos no Salgueirón
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto